गत साताको भारत माथिको शानदार ऐतिहासिक जितमा सफल प्रशिक्षकका रूपमा मेरो परिचित अनुहार राजुको उपस्थिति मेरो लागि एउटा मिठो अनुभव रह्यो । हाम्रा खेलाडीहरुले समारोहमा अबरुद्द भएको राष्ट्रिय गानको पंक्तिहरुलाई पुरा गाएर बुद्धिमानी साथ देशको मान र सानको प्रदर्शन गरी विजय उल्लास र गौरवको एक मुष्ट उपहार समस्त नेपालीलाई दिए । यो जित खेल मात्रको नभई नेपालको मान र सानको पनि थियो । म ती देशभक्तहरुलाई नमन गर्दछु ।
